हमेशा खर पतवार उखाड़ फेंकना ठीक नहीं\nपर, तमाम जीवों में सबसे अक़्लमंद इंसान ने अपनी ज़रूरतों का दामन बहुत फैला लिया है. क़ुदरत की हर चीज़ वो अपने फ़ायदे-नुक़सान की नज़र से देखता है.

अब खरपतवार को ही लीजिए. खेती करने के लिए हम इन्हें उजाड़ देते हैं. खेती के लिए जंगल काटे जा रहे हैं. नतीजा ये कि कभी हरे-भरे रहे इलाक़े वीरान हो रहे हैं. फिर जब प्रकृति का प्रकोप होता है तो इसी बंज़र ज़मीन पर तूफ़ान क़हर बरपाता है. सूखी ज़मीन धूल बन कर उड़ती है.

ऑस्ट्रेलिया के किसान पीटर एंड्रयूज़ ने आज से क़रीब 60 साल पहले अपने जीवन की पहली धूल भरी आंधी देखी थी. उस दिन को याद करते हुए पीटर आज भी सिहर उठते हैं. वो भयंकर तूफ़ान था. पूरा आसमान स्याह पड़ गया था. अगले रोज़ तूफ़ान गुज़र जाने के बाद का मंज़र तो और भी भयानक था.

तूफ़ानी हवा ने सैकड़ों पेड़ उखाड़ डाले थे. पीटर के कई घोड़े और दूसरे जानवरों की दम घुटने से मौत हो गई थी. हवा में धूल की वजह से वो सांस नहीं ले पाए थे.

उस तजुर्बे के बाद से ही पीटर एंड्रयूज़ ऑस्ट्रेलिया में उजाड़ ज़मीन में नई जान डालने की कोशिश शुरू की थी.

धूल भरी आंधी उन्हीं इलाक़ों में आती है, जहां हरियाली नहीं होती. ज़मीन सूखी और वीरान होती है.

पीटर कहते हैं कि अपने जीवन के 6 दशकों में उन्होंने ये देखा है कि क़ुदरत ने हर जीव को एक मक़सद से बनाया है. हम भले ही ऊपर से नहीं देख पाते, मगर, घास-फ़ूस तक धरती का संतुलन बनाने में अहम रोल निभाते हैं.

खेती करने का अलग तरीका

पीटर मानते हैं कि ऑस्ट्रेलिया में यूरोपीय तरीक़े से खेती करने के नतीजे भयानक रहे हैं. जंगल के जंगल उजाड़ दिए गए. अब ज़रूरत है ज़मीन में घास-फूस और जंगल उगाकर नई जान फूंकने की.

1970 के दशक से पीटर एंड्रयूज़ ने खेती के ऐसे तरीक़े पर काम शुरू किया, जिससे उस इलाक़े को नुक़सान न हो. वो अपनी ज़मीन से गुज़रने वाले नदी-नालों और खरपतवार को बारीक़ी से देखने लगे.

उन्होंने खरपतवार साफ़ करने वाले कीटनाशकों का प्रयोग बंद कर दिया. रासायनिक खाद का इस्तेमाल रोक दिया. पीटर अब क़ुदरती तरीक़ों और संसाधनों से ही खेती करने लगे. वो सिंचाई के लिए मौसमी बारिश पर निर्भर होते थे.

पीटर के सामने सबसे बड़ी चुनौती सूखे से निपटने की होती थी. इसके अलावा जंगली घास-फूस भी बहुत उगते थे.

पीटर ने पाया कि ज़मीन का संतुलन बनाए रखने के लिए ये खरपतवार और पानी बहुत ज़रूरी हैं.

पीटर ने अपनी ज़मीन पर पानी के किसी भी...\n\ntl;डॉ:
दुनिया में धार्मिक आस्था रखने वाले लोग मानते हैं कि ये दुनिया ऊपरवाले ने बनाई है. उसने हर ज़र्रे को किसी न किसी मक़सद से रचा-गढ़ा.